बिहार का मध्यकालीन इतिहास
बिहार का मध्यकालीन इतिहास का प्रारम्भ उत्तर-पश्‍चिम सीमा पर तुर्कों के आक्रमण से होता है। मध्यकालीन काल में भारत में किसी की भी मजबूत केन्द्रीय सत्ता नहीं थी। पूरे देश में सामन्तवादी व्यवस्था चल रही थी। सभी शासक छोटे-छोटे क्षेत्रीय शासन में विभक्‍त थे। मध्यकालीन बिहार में बनारस से बंगाल तक के संपूर्ण क्षेत्र के सभी शासक राजा भूमिहार एवं ब्रह्मण थे । मुस्लिम हमलावरों के लगातार हमलों के बाद अनेक भूमिहार राजवंशों का पतन हो गया। इसका पहला शिकार बना ओइनवार राजवंश। सदियों से मैथिल एवं नेपाल के एक बड़े भूखंड पर शासन करने वाले इस राजवंश का पतन हो गया। भारतवर्ष में वर्तमान समय में प्रयोग किया जाने वाला " ठाकुर टाइटल एवं सिंह टाइटल" इसी राजवंश के समय में अस्तित्व में आया। ओइनवार राजवंश के महाराजा कीर्ति सिंह "सिंह" टाइटल धारण करने वाला पहले व्यक्ति थे। लिखित इतिहास के आधार पर इन्होंने सन् 1402 ईस्वी में इस उपाधि को धारण किया था। ठाकुर टाइटल का प्रयोग सर्वप्रथम महाराजा जयपति ठाकुर ने सन् 1325 ईस्वी में किया था। इन दोनों उपाधियों का प्रचार एवं प्रसार ओइनवार राजवंश से ही हुआ था। इस राजवंश के इतिहास की जानकारी के स्त्रोतों में भूमिहार वंशावली, मैथिल कवि, लेखक एवं साहित्यकार विद्यापति की रचनाएं, अभिलेख, नुहानी राज्य के स्त्रोत, विभिन्न राजाओं एवं जमींदारों के राजनीतिक जीवन एवं अन्य सत्ताओं से उनके संघर्ष, दस्तावेज, मिथिला क्षेत्र में लिखे गये ग्रन्थ, यूरोपीय यात्रियों द्वारा दिये गये विवरण इत्यादि महत्वपूर्ण हैं। बिहार का मध्यकालीन युग १२वीं शताब्दी से प्रारम्भ माना जा सकता है। विद्यापति का रचित ग्रन्थ कीर्तिलता के अनुसार कर्नाट वंशीय शासक हरिसिंह के पश्‍चात मिथिला में राजनीतिक अराजकता का माहौल था। मुस्लिम आक्रमण से पूर्व बिहार दो राजनीतिक क्षेत्रीय भाग में विभक्‍त था- दक्षिण बिहार का क्षेत्रीय भाग और उत्तर बिहार का क्षेत्रीय भाग। दक्षिण बिहार का क्षेत्रीय भाग-यह भाग दक्षिण बिहार का क्षेत्र था। जिसमें मगधराज्य मुख्य था। उत्तर बिहार का क्षेत्रीय भाग-यह भाग उत्तर बिहार का था जो तिरहुत क्षेत्र में पड़ता था जिसमें मिथिला राज्य प्रमुख था। दोनों क्षेत्रीय भाग में कोई मजबूत शासक नहीं था। और सभी क्षेत्रो में छोटे-छोटे राजा/सामन्त स्वतन्त्र सत्ता स्थापित कर चुके थे। पाल वंशीय शासन व्यवस्था भी धीरे-धीरे बिहार में कमजोर होती जा रही थी। वे बंगाल तक ही सीमित हो चुके थे।